Title: พระราชกำหนดเขตที่ดิน ในท้องที่ตำบลสะลาเส ตำบลเขาไม้แก้ว ตำบลบ่อหิน ตำบลนาเมืองเพชร ตำบลไม้ฝาด อำเภอสิเกา ตำบลวังมะปราง ตำบลเขาวิเศษ อำเภอวังวิเศษ และตำบลนาโต๊ะหมิง อำเภอเมืองตรัง จังหวัดตรัง ให้เป็นเขตปฏิรูปที่ดิน พ.ศ. 2546

พระราชกฤษฎีกา

พระราชกฤษฎีกา
กำหนดเขตที่ดิน
ในท้องที่ตำบลกะลาเส ตำบลเขาไม้แก้ว ตำบลบ่อหิน
ตำบลนาเมืองเพชร ตำบลไม้ฝาด
อำเภอสิเกา ตำบลวังมะปราง ตำบลเขาวิเศษ
อำเภอวังวิเศษ
และตำบลนาโต๊ะหมิง อำเภอเมืองตรัง จังหวัดตรัง
ให้เป็นเขตปฏิรูปที่ดิน
พ.ศ. ๒๕๔๖

ภูมิพลอดุลยเดช ป.ร.
ให้ไว้ ณ วันที่ ๔ เมษายน พ.ศ. ๒๕๔๖
เป็นปีที่ ๕๘
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดินในท้องที่ตำบลกะลาเส
ตำบลเขาไม้แก้ว ตำบลบ่อหิน ตำบลนาเมืองเพชร ตำบลไม้ฝาด อำเภอสิเกา ตำบลวังมะปราง
ตำบลเขาวิเศษ อำเภอวังวิเศษ และตำบลนาโต๊ะหมิง อำเภอเมืองตรัง จังหวัดตรัง
ให้เป็นเขตปฏิรูปที่ดิน

อาศัยอำนาจตามความในมาตรา
๒๒๑ ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่ง
แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘
จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา
๑  พระราชกฤษฎีกานี้เรียกว่า พระราชกฤษฎีกากำหนดเขตที่ดิน
ในท้องที่ตำบลกะลาเส ตำบลเขาไม้แก้ว ตำบลบ่อหิน ตำบลนาเมืองเพชร ตำบลไม้ฝาด
อำเภอสิเกา ตำบลวังมะปราง ตำบลเขาวิเศษ อำเภอวังวิเศษ และตำบลนาโต๊ะหมิง
อำเภอเมืองตรัง จังหวัดตรัง ให้เป็นเขตปฏิรูปที่ดิน พ.ศ.
๒๕๔๖

มาตรา
๒[๑]  พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา
๓  ให้ที่ดินในท้องที่ตำบลกะลาเส
ตำบลเขาไม้แก้ว ตำบลบ่อหิน ตำบลนาเมืองเพชร ตำบลไม้ฝาด อำเภอสิเกา ตำบลวังมะปราง
ตำบลเขาวิเศษ อำเภอวังวิเศษ และตำบลนาโต๊ะหมิง อำเภอเมืองตรัง จังหวัดตรัง
ภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดิน

มาตรา
๔  ให้รัฐมนตรีว่าการกระทรวงการคลัง
รัฐมนตรีว่าการกระทรวงเกษตรและสหกรณ์ และรัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
พันตำรวจโท
ทักษิณ  ชินวัตร
นายกรัฐมนตรี

[เอกสารแนบท้าย]

๑. แผนทีท้ายพระราชกฤษฎีกากำหนดเขตที่ดิน ในท้องที่ตำบลกะลาเส
ตำบลเขาไม้แก้ว ตำบลบ่อหินตำบลนาเมืองเพชร ตำบลไม้ฝาด อำเภอสิเกา ตำบลวังมะปราง
ตำบลเขาวิเศษอำเภอวังวิเศษ และตำบลนาโต๊ะหมิง อำเภอเมืองตรัง จังหวัดตรัง ให้เป็นเขตปฏิรูปที่ดิน
พ.ศ. ๒๕๔๖

(ดูข้อมูลจากภาพกฎหมาย)

หมายเหตุ :- เหตุผลในการประกาศใช้พระราชกฤษฎีกาฉบับนี้
คือ เนื่องจากในท้องที่ตำบลกะลาเส ตำบลเขาไม้แก้ว ตำบลบ่อหิน ตำบลนาเมืองเพชร
ตำบลไม้ฝาด อำเภอสิเกา ตำบลวังมะปราง ตำบลเขาวิเศษ อำเภอวังวิเศษ
และตำบลนาโต๊ะหมิง อำเภอเมืองตรัง จังหวัดตรัง
มีเกษตรกรผู้ไม่มีที่ดินประกอบเกษตรกรรมเป็นของตนเอง
หรือมีที่ดินเล็กน้อยไม่เพียงพอแก่การครองชีพ หรือต้องเช่าที่ดินของผู้อื่นประกอบเกษตรกรรมอยู่เป็นจำนวนมาก
สมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน  จึงจำเป็นต้องตราพระราชกฤษฎีกานี้

วิภา/ปรับปรุง
๑๕ ธันวาคม ๒๕๕๘

[๑] ราชกิจจานุเบกษา เล่ม ๑๒๐/ตอนที่ ๓๓
ก/หน้า ๓๔/๒๒ เมษายน ๒๕๔๖